ROMÂNIA 

JUDEȚUL TIMIȘ

MUNICIPIUL TIMIȘOARA

DIRECȚIA PATRIMONIU


COMPARTIMENTUL  SPAȚII CU ALTĂ DESTINAȚIE 

NR.  SC2022-005366/07.03.2022
RAPORT DE SPECIALITATE A PROIECTULUI DE HOTĂRÂRE

privind atribuirea  cu contract de închiriere, pe o perioadă de 3 ani a spațiul cu altă destinație 

     situat în imobilul din Timișoara,  str. Bela Bartok ( fostă Tușnad), nr.17

către Asociația Pescarilor Recreativi Eurobanat
Asociația Pescarilor Sportivi Timișoara constituită în baza OUG 26/2000, ca urmare a modificărilor intervenite în actele constitutive ale asociației cu privire la denumire, s-a modificat în Asociția Pescarilor Recreativi Eurobanat, care este o persoană  juridică de drept privat, apolitică, fără scop patrimonial, cu patrimoniu propriu, distinct și indivizibil.

Scopul Asociției Pescarilor Recreativi Eurobanat îl constituie conservarea biodiversității și protecția faunei de interes piscicol, precum și a mediilor naturale de dezvoltare a acesteia, prin pescuit recreativ practicat în mod durabil, ca formă de odihnă activă și de petrecere a timpului liber.
Prin adresa înregistrată cu numărul CT2021-006680/10.12.2021 Asociația Pescarilor Recreativi Eurobanat, solicită prelungirea contractului de închiriere nr. 370/1998, având ca obiect spațiul  cu altă destinație SAD 2/3, situat în Timișoara, str. Bela Bartok,  nr. 17, contractul de închiriere menționat având termenul de valabilitate până la data de 21.12.2021.
           Spațiul închiriat în baza contractului de închiriere nr. 370/1998,  este în suprafață de 56,78 m.p, la un tarif de închiriere  de 2 Euro/mp/lună, fiind situat la parterul imobilului, cu intrare din curte,  înscris în Cartea Funciară nr. 401483-C1-U4 Timișoara, nr. topo 9654/I/III, este în proprietatea Statului Romăn și are destinația de sediu asociației. Asociația Pescarilor Recreativi Eurobanat are achitate la zi obligațiile bugetare.

 Spaţiul antemenționat este înregistrat în evidenţa patrimonială a Municipiului Timişoara cu numărul de inventar 11239  şi valoarea de inventar  158.183,00  lei. Se menține tariful de închiriere al spațiului, respectiv de 2 euro/m.p /lună,  astfel cum a fost stipulat în contractul de închiriere nr. 370/1998.
Spaţiul a fost verificat prin următoarele adrese ale serviciilor de specialitate, fiind liber de sarcini:

· Adresa CT 2021-006680/16.12.2021 -  a Compartimentului  Administrare Fond Funciar; 

· Adresa  CT 2021-006680/17.12.2021 - a Serviciului Juridic; 

· Adresa  CT 2021-005580/15.12.2021 - a Biroului Clădiri, Terenuri. 

Raportul de activitate al asociației pe anul 2020, respectiv 2021 a fost înaintat prin adresa înregistrată 

cu nr.  SC2022-001180/18.01.2022.
Solicitarea  de   prelungire   a   fost  analizată    în  ședința  Comisiei  de  Analiză  a  Spaţiilor  cu   Altă  

Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 45/ 16.02.2021, nr. 122/13.04.2021 din data de  19.01.2022,  comisia a avizat favorabil această solicitare şi a hotărât  reatribuirea pe o perioadă de 3  ani, prin  contract de închiriere, către Asociația Pescarilor Recreativi Eurobanat, condiționată de prezentarea Certificatului de înscriere a persoanei juridice fără scop patrimonial în Registru Special al Asociațiilor la zi. Toate documentele solicitate cu privire la înscrierea în Registru Special – Asociații, au fost înaintate prin adresa înregistrată cu nr. SC2022-005367/07.03.2022. 
Având în vedere HCLMT nr. 441/2015- privind aprobarea regulamentului de funcționare și organizare a comisiei de analiză a spațiilor cu altă destinație decât aceea de locuință, a criteriilor de eligibilitate și selecție pentru stabilirea ordinii de prioritate în soluționarea cererilor de atribuire a unui spațiu cu altă destinație decât aceea   de    locuință   către   asociații, fundații, ONG-uri, partide politice, anexa 2 - pentru stabilirea ordinii de 

prioritate în soluționarea cererilor de atribuire a unui spațiu cu altă destinație decât aceea de locuință către asociații, fundații sau federații constituite în baza OG 26/2000, prin încredințare directă cu îndeplinirea condițților prevăzute la anexa 2 a HCLMT amintit.
            Întrucât, contractul de închiriere nr. 370/1998 a expirat la data de 21.12.2021, propunem atribuirea spațiului antemenționat, către Asociația Pescarilor Receativi Eurobanat.

În conformitate cu art. 129 alin.(1) și (2) lit. c)  din Ordonanţa de Urgenţă a Guvernului nr. 57/2019,  privind Codul administrativ;

            În temeiul  art. 139 alin. 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  

Având  în vedere prevederile legale și necesitatea continuării activității de către Asociația Pescarilor Recreativi Eurobanat în spațiul antemenționat, apreciem că Proiectul de hotărâre privind atribuirea prin contract de închiriere, pe o perioadă de 3 ani  a spațiului dim Timișoara, str. Bela Bartok nr. 17 către Asociația Pescarilor Recreativi Eurobanat, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

